Škola Hudson River
<s>Škola Hudson River, američki umjetnički pokret 19. vijeka kojeg je činila skupina pejzažnih slikara čija je estetska vizija bila oblikovana romantizmom.</s><s>Pokret je dobio ime po nizu slika pejzaža rijeke Hudson i okolnog područja, uključujući i planine Catskill, planine Adirondack i White Mountains.</s><s>Tek je druga generacija umjetnika ovog pokreta proširila područje prikaza pejzaža na New England, Maritimes, američki zapad, i Južnu Ameriku.</s>

<s>Pregled 
Ne može se sa sigurnošću utvrditi ni izvor pojma Škola Hudson River ni njegovo prvo javno korištenje.</s><s>Misli se da je pojam osmislio umjetnički kritičar novina New York Tribune Clarence Cook ili pejzažni umjetnik Homer Dodge Martin.</s><s>U početku se ovaj termin koristio s prezirom, nakon što su među američkim kolekcionarima i ljubiteljima umjetnosti ušla u modu plein-air djela Barbizonske škole na štetu radova Škole Hudson River.</s>

<s>Umjetnička djela Škole Hudson River prikazuju tri teme Amerike 19. vijeka: otkriće, istraživanje i nastambe.</s><s>Teme slika su američki pejzaž u pastoralnom ugođaju, gdje ljudska bića i priroda mirno koegzistiraju.</s><s>Pejzaži Škole Hudson River okarakterizirani su realističnim, detaljnim i ponekad idealiziranim prikazom prirode, prikazujući ponekad idealizirane scene poljoprivrede uz preostale dijelove divljine, koja ubrzano nestaje iz doline rijeke Hudson, baš kad se njena uzvišenost počela cijeniti.</s><s>Iako su se znatno razlikovali po dubini religioznih stavova, umjetnici Škole Hudson River općenito su vjerovali da je priroda kroz oblik američkog pejzaža neopisiva manifestacija Boga.</s><s>Inspirirali su se evropskim majstorima pejzaža kao što su Claude Lorrain, John Constable i J. M. W. Turner.</s><s>Njihovo štovanje američkih prirodnih ljepota dijelili su savremeni američki pisci kao Henry David Thoreau i Ralph Waldo Emerson.</s>

<s>Mada su likovni elementi u njihovim djelima bili realistički prikazani, mnoge su konačne scene u biti ukomponirane kao sinteza više scena zajedno.</s><s>Kako bi skupili dovoljno prizora za svoje slike, umjetnici ove škole često su putovali u nepristupačnu i ekstremnu divljinu, koja im nije dopuštala dugotrajno slikanje na licu mjesta.</s><s>Za trajanja tih ekspedicija, ovi su slikari izrađivali skice i bilježili sjećanja, te bi završavali sliku kasnije u svojim ateljeima.</s>

<s>Osnivač 
Umetnik Thomas Cole se općenito smatra osnivačem Škole Hudson River.</s><s>U jesn 1825.</s><s>Cole se ukrcao na parobrod koji je plovio uzvodno rijekom Hudson, iste godine kada je otvoren kanal Erie, zaustavivši se najprije u West Pointu, a kasnije u Catskillu.</s><s>Popeo se na istočne obronke planina Catskill u državi New York i tamo oslikao prve pejzaže ovog krajolika.</s><s>Prvi članak o njegovom radu pojavljuje se 22. novembra 1825. u New York Evening Postu.</s><s>U to je vrijeme samo Cole, rođen u Engleskoj gdje u jesen dominiraju smeđe i žute boje, našao inspiraciju u pejzažu u kojem dominiraju jesenske nijanse boja.</s><s>Coleov bliski prijatelj Asher Durand postao je također istaknuta ličnost ove škole, posebno poslije propasti poslovanja s grafičkim uređenjem novčanica nakon panike 1837.</s>

<s>Druga generacija</s>

<s>Druga generacija umjetnika Škole Hudson River došla je do izražaja nakon Coleove prerane smrti 1848.</s><s>Toj skupni prapadaju Coleov učenik Frederic Edwin Church, John Frederick Kensett i Sanford Robinson Gifford.</s><s>Djela ovih umjetnika druge generacije često se opisujuju kao primeri luminizma.</s><s>Osim samog slikanja, mnogi od ovih umjetnika uključujući Kensetta, Gifforda i Churcha, bili su i među osnivačima Muzeja Metropolitan u New Yorku.</s>

<s>Većina najznačajnijih djela Škole Hudson River naslikana su između 1855. i 1875.</s><s>U to vrijeme, umjetnici kao Edwin Church i Albert Bierstadt postali su vrlo popularni.</s><s>Obojica su utjecali na Düsseldorfsku slikarsku školu, a Bierstadt se nekoliko godina školovao u Düsseldorfu.</s><s>Kad je Church izložio svoje slike Niagara i Sante leda na sjeveru, tisuće ljudi je stalo u red pred izložbom i platilo 50 centi kako bi vidjeli njegova djela.</s><s>Epske dimenzije pejzaža na njegovim slikama, bez premca u ranijem američkom slikarstvu, podsjetio je Amerikance na prostranu, neukroćenu, ali veličanstvenu divljinu u njihovoj zemlji.</s><s>Ova su djela naslikana u periodu naseljavanja američkog Zapada i osnivanja i zaštite velikih nacionalnih parkova.</s>

<s>Zbirke</s>

<s>Javne zbirke 
Jedna od najvećih zbirki slika Škole Hudson River nalazi se u Wadsworth Atheneumu u Hartfordu.</s><s>Najznačajnija djela ove zbirke su 13 pejzaža Thomasa Colea, i 11 pejzaža Frederica Edwina Churcha.</s><s>Obojica umjetnika bili su osobni prijatelji s osnivačem muzeja Danielom Wadsworthom.</s>

<s>Ostale zbirke 
 Albany Institute of History & Art u Albanyu, New York
 Berkshire Museum u Pittsfieldu
 Brooklyn Museum u Brooklynu
 Corcoran Gallery of Art, u Washingtonu
 Crystal Bridges Museum, u Bentonvillu
 Detroit Institute of Arts u Detroitu
 Fenimore Art Museum u Cooperstownu
 Frances Lehman Loeb Art Center, u Poughkeepsieu
 Fruitlands Museum u Harvardu
 Gilcrease Museum u Tulsi
 Hudson River Museum u Yonkersu
 Mabee-Gerrer Museum of Art u Shawnee
 Metropolitan Museum of Art, u Manhattanu
 Museum of White Mountain Art u Jacksonu
 National Gallery of Art u Washingtonu
 Newark Museum u Newarku
 Newington-Cropsey Foundation u Hastingsu-on-Hudson
 New-York Historical Society u Manhattanu
 Olana State Historic Site u Hudsonu
 Westervelt Warner Museum of American Art u Tuscaloosi
 Thyssen-Bornemisza Museum u Madridu, Španija.</s><s>The Heckscher Museum of Art u Huntingtonu</s>

<s>Značajni umjetnici</s>

<s>Albert Bierstadt
 John William Casilear
 Frederic Edwin Church
 Thomas Cole
 Samuel Colman
 Jasper Francis Cropsey
 Thomas Doughty
 Robert Duncanson</s>

<s>Asher Brown Durand
 Sanford Robinson Gifford
 James McDougal Hart
 William Hart
 William Stanley Haseltine
 Martin Johnson Heade
 Hermann Ottomar Herzog</s>

<s>Thomas Hill
 David Johnson
 John Frederick Kensett
 Jervis McEntee
 Thomas Moran
 Robert Walter Weir
 Worthington Whittredge</s>

<s>Veze 
 Düsseldorfska slikarska škola
 Historija slikarstva
 Pejzažna umjetnost
 Macchiaioli
 Romantizam</s>

<s>Reference 
Bilješke</s>

<s>Izvori
 
 
 Ferber, Linda S. The Hudson River School: Nature and the American Vision.</s><s>New-York Historical Society, 2009.</s><s>Sullivan, Mark W. The Hudson River School: An Annotated Bibliography.</s><s>Metcuhen, NJ; Scarecrow Press, 1991.</s><s>Wilmerding, John.</s><s>American Light: The Luminist Movement, 1850–1875: Paintings, Drawings, Photographs.</s><s>National Gallery of Art, Washington, D.C., 1980. . .</s>

<s>Vanjske veze</s>

<s>The Hudson River School, American Art Gallery
 The Hudson River School, The Metropolitan Museum of Art
 National Park Service overview of Hudson River School</s>

<s>Romantizam</s>

